Az elektronikus archiválás az elektronikus iratok szakszerű rendszerezését, mentését és tárolását jelenti. Manapság a számítástechnika világában, ahogy az elektronikus iratok száma fokozatosan növekszik, az archiválásra is egyre nagyobb szükség van.
Az elektronikus (és elektronikusan aláírt) dokumentumokat hasonlóan a papír alapú dokumentumokhoz speciális körülmények között, biztonságosan kell tárolni, hogy a dokumentum valamint a rajta található aláírás ne sérüljön. Ezzel biztosítható, hogy a dokumentum hitelessége hosszú távon, akár évtizedekig vagy még tovább garantálható legyen.
Az elektronikus aláírásnál hasonlóan a papír alapú aláírások esetében fennáll az a probléma, hogy nem könnyű ellenőrizni a (régen) készült aláírások hitelességét. Amikor egy dokumentumot elektronikusan aláírunk, akkor az aláírás érvényessége csak addig bizonyítható, ameddig az aláíró tanúsítványa érvényes. Ha a tanúsítvány lejár, vagy visszavonják az aláírás hitelessége elveszik.